Bø (Nordland)

Bø er en kommune i Nordland. Kommunen ligger på den vestre delen av Langøya, og regnes som en del av Vesterålen. Den har grense i øst mot Sortland og i nordøst mot Øksnes. En person fra Bø kalles bøfjerding.

Bø kommune har hatt få endringer av kommunegrensene. 1. januar 1866 ble en liten del av Øksnes kommune med 40 innbyggere overført til Bø. 1. januar 1964 ble Kråkberget krets og områder på halvøya nord for Kråkberget overført fra Øksnes til Bø. Dette området hadde 271 innbyggere. Tettstedet Bø har  innbyggere per 1. januar .

 Natur og geografi 
Bø kommune dekkes om lag 70% av gammelt arkeisk grunnfjell av inntil 2 500 millioner års alder, bestående for det meste av båndgneis og migmatitt. Mange av formasjonene har fått senere forkastninger og strekk.Ivar B. Ramberg et al, Landet blir til – Norges geologi, Norsk Geologisk Forening 2006 (2007), side 89. Mellom grunnfjellsstrukturene finner vi i Malnes-traktene også mindre innslag av paleo-proterozoisk glimmergneis som er 1 870 – 1 770 millioner år gammel, men kanskje inntil 2 100 millioner år. Disse strukturene består også av grafittskifer og marmor, med innslag av jern, kvarts og mørk brungul feltspat. Det er også innslag av amfibolitt på øyene helt i nord, samt gabbro, dioritt og anortositt på nesten hele Malneset, begge inntil 2 500 millioner år gamle men ofte atskillig yngre.

I sør består kommunen av paleo-proterozoisk grunnfjell fra 1 870 – 1 790 millioner år før vår tid. Dypbergartene størknet raskt, i løpet av de 10 millioner årene fram til 1 790 millioner år siden. Massene stammer fra mantelen, og magmaen strømmet oppover og blandet seg delvis med arkeisk grunnfjell, og størknet allerede ganske dypt nede i jordskorpa. De vanligste bergartene i denne strukturen er mangeritt og charnoctitt, for eksempel nord for Raftsundet.Ivar B. Ramberg et al, Landet blir til – Norges geologi, Norsk Geologisk Forening 2006 (2007), side 89-90.

I havet utenfor Vesterålen er derimot grunnfjellet på havbunnen dekket av yngre sedimenter.

Høyeste fjell i Bø er Burnestinden på 694,6 moh. Bø, sammen med Andøy kommune er en av de lavestliggende kommunene i Vesterålen. Kommunene består av store myrområder og gammelt arkeisk grunnfjell.

 Kommunevåpen 
Kommunens våpen, «I svart en halv sølv båt med mast og råseil», er tenkt å illustrere den halve båten til draugen. I Bø finnes det en rekke sagn og eventyrfortellinger om Draugen. Den 7. august 1987 ble kommunevåpenet vedtatt i statsråd.

 Politikk 

 Kommunestyrevalget 2023 

 Kommunestyrevalget 2019 

 Kultur 

 Reginedagan 
Forfatteren Regine Normann var fra Bø, likesom komponisten Ketil Vea som i 2005 bidro med bestillingsverk til de årlige Reginedagan i Normanns minne. Reginedagan er en festival som arrangeres hver sommer.

 Skulpturlandskap Nordland/Friluftsgalleriet 
Kommunen er deltaker i Skulpturlandskap Nordland med skulpturen Mannen fra havet, som er utformet av den norske kunstneren Kjell Erik Killi Olsen.

Noen få hundre meter fra Mannen fra havet finner man Friluftsgalleriet, som er en utendørs fotoutstilling med fotografier av alle skulpturene i Skulpturlandskap Nordland. Friluftsgalleriet ble innviet av dronning Sonja den 24. juni 2015.

 Bø Museum 
Bø Museum er en del av stiftelsen Museum Nord. Museet ligger ved Vinjesjøen. Museet har blant annet en permanent utstilling viet forfatteren Regine Normanns liv og virke.

I 2020 lanserte ordføreren i Bø planer om å bygge et nytt museumsbygg på stedet. Planene omfattet også en opprustning av Friluftsgalleriet.

 Tusenårssted 

 Konkrete tusenårssteder 
Bø kåret tre tusenårssteder i 1999, nemlig skoleområdene på de tre barneskolene i kommunen. De ble forskjønnet med bruk av nærmiljømidler og midlene kommunen mottok fra «Norge 2000». Kommunen var pr. september 2005 ikke helt i mål med dette arbeidet.

 Symbolsk tusenårssted 
I tillegg kåret kommunen et symbolsk tusenårssted; fiskebanken Jennegga utenfor Hovden i Bø. Også Vesterålen kulturutvalg valgte Jennegga som sitt symbolske tusenårssted for Vesterålen.

 Kulturløft Golfstrømmen 
I sammenhengen med overgangen til et nytt årtusen besluttet Vesterålen-regionen også å markere overgangen til et nytt hundreår. Golfstrømmen ble en felles inspirasjonskilde for begge markeringene. Høsten 1999 startet «Kulturløft Golfstrømmen 2000–2005» som et samarbeidsprosjekt mellom Vesterålen-regionen og Lødingen. Golfstrømmen stryker forbi like ved Jennegga, og egga der er også en kjent fiskebanke for alle som fisker langs kysten.

 Fotnoter 

 Referanser 

 Eksterne lenker 


  Kommunefakta Bø (Nordland) - Statistisk sentralbyrå 
  Visit Vesterålen: Bø kommune
  Bø - Vesterålens ukjente ytterside - nordnorge.com
  Bø Museum - visitnorway.no